เทมาเสกตัดขาย200ล้านหุ้นให้คนไทย75%
บริษัท ซีดาร์ โฮลดิ้งส์ ขายหุ้นบริษัทชินคอร์ปอเรชั่น  200 ล้านหุ้น ให้คนไทย75%
19 ม.ค. 2555

บริษัท ซีดาร์ โฮลดิ้งส์ ขายหุ้นบริษัทชินคอร์ปอเรชั่น  200 ล้านหุ้น ให้คนไทย75% 
บริษัท ซีดาร์ โฮลดิ้งส์ ซึ่งเป็นผู้ถือหุ้นรายใหญ่ของบริษัท ได้ขายหุ้นบริษัทชินคอร์ปอเรชั่น( INTUCH) จำนวน 200ล้านหุ้น คิดเป็น  6.2%ของหุ้นทั้งหมดของบริษัท  โดยขายให้แก่นักลงทุนไทยโดยประมาณในสัดส่วน 75% และบริษัทไทยเอ็นวีดีอาร์ ทั้งนี้ซีดาร์ฯอยู่ในกลุ่มเทมาเส็กแห่งสิงคโปร์ 
สำหรับสัดส่วนที่เหลือของจำนวนหุ้นที่ขาย ภายหลังจากการขายหุ้นในครั้งนี้  เป็นผลให้ซีดาร์เป็นผู้ถือหุ้นในบริษัท จำนวน 1,218,028,839 หุ้น คิดเป็นสัดส่วน37.99%ของหุ้นทั้งหมดของบริษัท
นอกจากนี้  บริษัทชินคอร์ป  บริษัทได้สอบถามไปยังบริษัท แอสเพน โฮลดิ้งส์  ซึ่งเป็นผู้ถือหุ้นรายใหญ่อีกรายหนึ่งของบริษัทว่ามีความประสงค์ที่จะขายหุ้นของบริษัทที่แอสเพนถืออยู่ด้วยหรือไม่ ซึ่งทางแอสเพนได้แจ้งกลับมายังบริษัทว่าแอสเพนยังไม่มีแผนที่จะขายหุ้นของบริษัทในระยะเวลานี้และแอสเพนยังมีความมั่นใจในธุรกิจและผู้บริหารของบริษัท
ด้านราคาขายหุ้นครั้งนี้ บล.ธนชาตคาดว่าซีดาร์ฯขายในราคา ระหว่าง 40.1-41.6 บาท/หุ้น ต่ำกว่าถึง 7.8% ต่อราคาปิดเมื่อวานที่ 43.25 บาท/หุ้น การขายหุ้นจะเพิ่มฟรีโฟลทหุ้น INTUCH เป็น 20.6% จากระดับปัจจุบันที่ 13.76%
ประเด็นนี้ไม่ถือว่าเป็นประเด็นใหม่นักเนื่องจากตลาดได้มีการรับรู้ไปแล้วระยะหนึ่ง เนื่องจากเทมาเส็กก็ยังอยู่ระหว่างมองหาแนวทางในการลดสัดส่วนการถือหุ้น INTUCH ลงเพื่อเพิ่มระดับฟรีโฟลท
แม้ว่าอาจส่งผลกระทบเชิงลบต่อ INTUCH เนื่องจากราคาขายอาจต่ำกว่าราคาตลาด แต่อย่างไรก็ตาม นี่เป็นเพียงปัจจัยระยะสั้นและจะไม่กระทบต่อปัจจัยพื้นฐานของ INTUCH ที่มีแนวโน้มดีขึ้นเนื่องด้วยธุรกิจของบริษัทแอดวานซ์อินโฟร์เซอร์วิส( ADVANC) และบริษัทไทยคม(THCOM อยู่ในรอบการเติบโตใหม่ และสภาพคล่องของ INTUCH ดีขึ้นอย่างมาก ทำให้ INTUCHมีโอกาสที่จะได้ถูกรวมในดัชนี SET50 บริษัทฯ จ่ายปันผลในระดับสูง 7%
ทั้งนี้เชื่อว่าสภาพคล่องที่ดีขึ้นจะช่วยลดระดับช่องว่างของระดับส่วนลดต่อ มูลค่าสินทรัพย์สุทธิหรือNAV ที่ระดับ 40% ในปัจจุบัน จึงให้ราคาเป้าหมาย NAV ที่ 60 บาท/หุ้น และเห็นว่าหากราคาหุ้นปรับตัวลงถือเป็นโอกาสในการเข้าสะสมหุ้น